
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2234 

16 Οκτωβρίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Επιβολή πολλαπλών τέλων στον 3ΥΕΡ ΑΜΑΒ ΑΒΒΑ3. 1 

Κατανομή μίας (1) κενής θέσης καθηγητή. 2 

Ιδρυση Εργαστηρίου με τίτλο «ΕργαστήριοΈρευνας 
και Διδασκαλίας της Ιστορίας» στο Παιδαγωγικό 
Τμήμα Δημοτικής Εκπαίδευσης του Δημοκρίτειου 
Πανεπιστημίου Θράκης και Καθορισμός του εσω¬ 
τερικού του κανονισμού. 3 

Τροποποίηση της υπ’ αριθ. 107443/Β7 (ΦΕΚ 1952/ 
Τ.Β718.7.2014) υπουργικής απόφασης σχετικά 
με την έγκριση Προγράμματος Μεταπτυχιακών 
Σπουδών του Τμήματος Εκπαιδευτικής και Κοι¬ 
νωνικής Πολιτικής της Σχολής Κοινωνικών, Αν¬ 
θρωπιστικών Επιστημών και Τεχνών του Πανε¬ 
πιστημίου Μακεδονίας με τίτλο «Ειδική Αγωγή, 
Εκπαίδευση και Αποκατάσταση: Οπτική Αναπη¬ 
ρία, Ήπιες Εκπαιδευτικές Ανάγκες, Νοητική Ανα¬ 
πηρία, Πολλαπλές αναπηρίες» (ΜαεΙοί" οί δοίοηοο 
ιπ “δροοίαΙ ΕάυοαΙίοπ αηά ΡθάαάίΝΙαίίοη: ϊ/ίευαΙ 
ΙπιραίΐΊτίθηΙε, ΜίΙά ΕάυοαΙίοηαΙ Νθθάε, ΙηΙθΙΙοοΙυαΙ 

□ίεαάίΐίΐγ, ΜυΙίίρΙθ ΟίδαβίΙίΙΙθε”)». 4 

Ένταξη μόνιμου μέλους που υπηρετεί στην κατηγο¬ 
ρία του Ειδικού Τεχνικού Εργαστηριακού Προ¬ 
σωπικού (Ε.ΤΈ.Π.) του Τ.Ε.Ι. Αθήνας, στην κατηγο¬ 
ρία του Εργαστηριακού Διδακτικού Προσωπικού 
(Ε.ΔΙ.Π.). 5 


ΑΠΟΦΑΣΕΙΣ 


(ΐ) 

Επιβολή πολλαπλών τέλων στον δΥΕϋ ΑΜΑΒ ΑΒΒΑ3. 

Με την υπ’ αριθ. 112/2014/01-10-2015 καταλογιστική 
πράξη του Προϊσταμένου του Α' Τελωνείου Πειραιά 
καταλογίζονται σε βάρος του δΥΕϋ ΑΜΑΒ ΑΒΒΑ5 του 
ΗΑΘΑΤ ΗυδδΑΙΝ, αγνώστου διαμονής, τα παρακάτω 
ποσά: 

ΠΟΛΛΑΠΛΟ ΤΕΛΟΣ: 4.296.96 Ευρώ 

Τ.Χ.(2%): 85,94 Ευρώ 

Ο.Γ.Α. (20% επί Τ.Χ.): 17,18 Ευρώ 

Σύνολο: 4.400,08 Ευρώ 


Ήτοι τέσσερεις χιλιάδες τετρακόσια ευρώ και οκτώ 
λεπτά. 

Το ανωτέρω ποσό επεβλήθη για υπόθεση λαθρεμπο¬ 
ρίας καπνικών (430 πακέτα τσιγάρα), σύμφωνα με τις 
διατάξεις των άρθρων 142 παρ. 2,155 παρ. 1(α) και (β), 
2 (ζ) και 150 παρ. 1 του Ν. 2960/01 και δημοσιεύεται 
σύμφωνα με τις διατάξεις του άρθρου 152 παρ. 5 του 
ίδιου ως άνω νόμου. 

Ο Προϊστάμενος του Τελωνείου 

ΔΙΟΝΥΣΙΟΣ ΚΑΡΤΑΛΟΣ 

-♦- 

Αριθμ. 2374 (2) 

Κατανομή μίας (1) κενής θέσης καθηγητή. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(συνεδρίαση με αριθμό 2916/2-10-2015) 

Έχοντας υπόψη: 

α) Τις διατάξεις του άρθρου 16 παρ. 3 του Ν. 4009/2011 
όπως τροποποιήθηκε και ισχύει, 
β) Την απόφαση της συνεδρίασης με αριθμό 15/31-7-2014 
της Κοσμητείας της Σχολής Επιστήμης Φυσικής Αγωγής 
και Αθλητισμού του Δημοκριτείου Πανεπιστημίου Θράκης 
(ΔΠΟ), η οποία συνηγορεί στη μεταφορά της πίστωσης 
της θέσης του καθηγητή πρώτης βαθμίδας Γεωργίου 
Μαυρομμάτη, από το Τμήμα Επιστήμης Φυσικής Αγωγής 
και Αθλητισμού του Δημοκριτείου Πανεπιστημίου Θράκης 
(ΔΠΟ), για τη μετάκλησή του στο Τ μήμα Επιστήμης Φυ¬ 
σικής Αγωγής και Αθλητισμού, με έδρα τη Θεσσαλονίκη, 
της Σχολής Επιστήμης Φυσικής Αγωγής και Αθλητισμού 
του Αριστοτελείου Πανεπιστημίου Θεσσαλονίκης (ΑΠΟ). 

γ) Το έγγραφο με αριθμό 2083/1-10-2015 του Τμήμα¬ 
τος Διδακτικού Προσωπικού στο οποίο περιλαμβάνεται 
σχετική εισήγηση του Πρύτανη του ΑΠΟ και 
δ) Ότι από την απόφαση αυτή δεν προκαλείται δαπάνη 
σε βάρος του Κρατικού Προϋπολογισμού, αποφασίζει: 

Την κατανομή μίας (1) κενής οργανικής θέσης καθηγητή, 
στην Σχολή Επιστήμης Φυσικής Αγωγής και Αθλητισμού 
του Αριστοτελείου Πανεπιστημίου Θεσσαλονίκης (ΑΠΟ), 
από τις υφιστάμενες κενές οργανικές θέσεις καθηγη¬ 
τών του Ιδρύματος, προκειμένου να πραγματοποιηθεί η 
μετάκληση του καθηγητή πρώτης βαθμίδας Γεωργίου 
Μαυρομμάτη του Χαρίλαου, από το Τμήμα Επιστήμης 
Φυσικής Αγωγής και Αθλητισμού του Δημοκριτείου Πα- 

νεπιστημίου Θράκης (ΔΠΘ) στο Τμήμα Επιστήμης Φυσι¬ 
κής Αγωγής και Αθλητισμού, με έδρα τη Θεσσαλονίκη, 
της Σχολής Επιστήμης Φυσικής Αγωγής και Αθλητισμού 
του Αριστοτελείου Πανεπιστημίου Θεσσαλονίκης (ΑΠΘ), 
στην ίδια βαθμίδα και στο ίδιο γνωστικό αντικείμενο: 
«Ανάλυση δεδομένων στη Φυσική Αγωγή με έμφαση στη 
Βιοκινητική», με μεταφορά της πίστωσης της θέσης του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Οκτωβρίου 2015 

Ο Πρύτανης 
ΠΕΡΙΚΛΗΣ ΜΗΤΚΑΣ 

-♦- 

Αριθμ. Α399 (3)) 

Ίδρυση Εργαστηρίου με τίτλο «ΕργαστήριοΈρευνας και 
Διδασκαλίας της Ιστορίας» στο Παιδαγωγικό Τμήμα 
Δημοτικής Εκπαίδευσης του Δημοκρίτειου Πανεπι¬ 
στημίου Θράκης και Καθορισμός του εσωτερικού 
του κανονισμού. 

Ο ΠΡΥΤΑΝΗΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις: 

ί. Του άρθρου 4 παρ. 1 εδ. γ και του άρθρου 28 παρ. 22 
του Ν. 2083/1992 «Εκσυγχρονισμός της Ανωτάτης Εκπαί¬ 
δευσης» (Α' 159), όπως ισχύει κάθε φορά σε συνδυασμό 
με τις διατάξεις της παρ. 5α και 22α του άρθρου 80 του 
Ν. 4009/2011 (Α' 195). 

ϋ. Του άρθρου 8 του Ν. 4009/2011 (Α' 195/6.9.2011) «Για 
τη δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων». 

μι. Της παρ. 24 του άρθρου 80 του Ν. 4009/2011, 
όπως προστέθηκε με το άρθρο 96 του Ν. 4310/2014 
(Α' 258/8.12.2014) «Ερευνα Τεχνολογική Ανάπτυξη και 
Καινοτομία και άλλες διατάξεις». 

ιν. Της παρ. 2 περ. γ του άρθρου 5 του Ν. 4009/2011. 

2. Το υπ’ αριθ. 848/15.6.2015 (Α5892/17.6.2015) έγγραφο 
του Παιδαγωγικού Τμήματος Δημοτικής Εκπαίδευσης 
του Δ.Π.Θ. 

3. Την υπ’ αριθ. 24/10/18 Ιουνίου 2015 (Α5892/2.7.2015), 
απόφαση της Συγκλήτου του Δημοκρίτειου Πανεπιστη¬ 
μίου Θράκης. 

4. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του προϋπολογισμού του Δημοκρίτειου Πανεπιστημίου 
Θράκης σύμφωνα με το από 17.6.2015 υπηρεσιακό σημεί¬ 
ωμα της Διεύθυνσης Οικονομικής Διαχείρισης του Δημο- 
κρίτειου Πανεπιστημίου Θράκης στο οποίο αναφέρεται 
ότι το Εργαστήριο θα λειτουργεί με ίδιους πόρους και 
δεν θα επιβαρύνει τον προϋπολογισμό του Δ.Π.Θ. (άρθρο 
90 του κώδικα Νομοθεσίας για την Κυβέρνηση και τα 
Κυβερνητικά όργανα του Π.δ. 63/2005), αποφασίζουμε: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΡΓΑΣΤΗΡΙΟΥ 

«ΕΡΓΑΣΤΗΡΙΟ ΕΡΕΥΝΑΣ ΚΑΙ ΔΙΔΑΣΚΑΛΙΑΣ 
ΤΗΣ ΙΣΤΟΡΙΑΣ» 

Άρθρο 1 
Ίδρυση 

Ιδρύεται στον Τομέα Ανθρωπιστικών και Κοινωνικών 
Επιστημών του Παιδαγωγικού Τμήματος Δημοτικής Εκ¬ 


παίδευσης του Δημοκρίτειου Πανεπιστημίου Θράκης 
το Εργαστήριο Έρευνας και διδασκαλίας της Ιστορίας. 

Άρθρο 2 

Εσωτερικός Κανονισμός 

Ο εσωτερικός κανονισμός λειτουργίας του εργαστη¬ 
ρίου καθορίζεται με τα επόμενα άρθρα. 

Άρθρο 3 
Σκοπιμότητα 

Τ ο Παιδαγωγικό Τ μήμα Δημοτικής Εκπαίδευσης παρέ¬ 
χει στους φοιτητές επιστημονικές γνώσεις για την κατα¬ 
νόηση ευρύτατων επιστημονικών περιοχών ενώ παράλ¬ 
ληλα επιχειρεί να τους εξοικειώσει με επιστημολογικά 
εργαλεία κατάλληλα για τη διδασκαλία εξειδικευμένων 
αντικειμένων. Η ιστορική κατανόηση και η εμβάθυνση 
στην ιστορία, απαραίτητες προϋποθέσεις της ιστορικής 
εκπαίδευσης, απαιτούν την εξοικείωση των φοιτητών 
ενός παιδαγωγικού τμήματος με την επιστημολογία και 
τη μεθοδολογία της ιστορίας καθώς και την επαφή τους 
με τους σύγχρονους τρόπους διδασκαλίας της. Για τη 
βελτίωση της γνώσης και της πρακτικής των μελλοντικών 
εκπαιδευτικών στο γνωστικό αντικείμενο της ιστορίας και 
της διδακτικής της, προτείνεται η ίδρυση Εργαστηρίου 
Έρευνας και Διδασκαλίας της Ιστορίας. Τ ο Εργαστήριο 
ανήκει στον Τομέα Ανθρωπιστικών και Κοινωνικών Επι¬ 
στημών και έχει ως σκοπό την εξυπηρέτηση των εκπαι¬ 
δευτικών και ερευνητικών αναγκών προπτυχιακών και 
μεταπτυχιακών φοιτητών του ΠΤΔΕ του ΔΠΘ στην ιστο¬ 
ρία, την ιστορική έρευνα και τη διδακτική της ιστορίας.Ή 
ίδρυση του εργαστηρίου αποσκοπεί στην εξοικείωση των 
φοιτητών με τις μεθόδους έρευνας της ιστορικής επιστή¬ 
μης καθώς και με τις εφαρμογές της θεωρητικής γνώσης 
στη διδακτική πράξη. Αν οι ίδιοι δεν έχουν κατανοήσει 
βασικές μεθοδολογικές και επιστημολογικές αρχές της 
ιστορίας δεν θα είναι εφικτό να ανταποκριθούν στις δι¬ 
δακτικές απαιτήσεις του αντικειμένου. Η συστηματική 
άσκηση των μελλοντικών εκπαιδευτικών στις σύγχρο¬ 
νες μεθόδους ιστοριογραφικής έρευνας και η σύνδεση 
θεωρίας και πράξης, θεωρούμε ότι θα συμβάλουν στην 
πληρέστερη προετοιμασία τους για την αντιμετώπιση 
των προκλήσεων της σύγχρονης εκπαίδευσης. Η ίδρυ¬ 
ση εργαστηρίου Έρευνας και Διδασκαλίας της Ιστορίας 
σκοπό έχει να παράσχει την αναγκαία οργανωτική δομή 
και την επιστημονική στήριξη για την υλοποίηση των 
στόχων του Τμήματος που εστιάζουν στη διδασκαλία, 
την έρευνα και την επιμόρφωση. 

Άρθρο 4 

Αντικείμενα και σκοπός του Εργαστηρίου 

Το εργαστήριο έχει ως σκοπό: α) την κάλυψη σε προ¬ 
πτυχιακό και μεταπτυχιακό επίπεδο των διδακτικών 
και ερευνητικών αναγκών του Παιδαγωγικού Τμήματος 
Δημοτικής Εκπαίδευσης, σε θέματα που εμπίπτουν στα 
αντικείμενα του εργαστηρίου, όπως αυτά προσδιορί¬ 
ζονται στην προηγούμενη παράγραφο, β) Τη συνεργα¬ 
σία κάθε μορφής με κέντρα ερευνών και ακαδημαϊκά 
ιδρύματα της ημεδαπής και της αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και 
αλληλοσυμπληρώνονται. 

Πιο συγκεκριμένα αντικείμενο της λειτουργίας του 
Εργαστηρίου είναι: 

1. Η κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του ΠΤΔΕ 

στα γνωστικά αντικείμενα της Νεότερης και Σύγχρονης 
Ιστορίας, της Ιστορίας της Παιδικής Ηλικίας, της Τοπικής 
ιστορίας και της Διδακτικής της Ιστορίας. 

2. Η εξοικείωση των φοιτητών με την μεθοδολογία 
της ιστορικής έρευνας και την αξιοποίηση της στις εκ¬ 
παιδευτικές εφαρμογές. 

3. Η συλλογή, μελέτη, καταγραφή και επεξεργασία 
αρχειακού υλικού. 

4. Η συλλογή προφορικών μαρτυριών που αφορούν 
την τοπική ιστορία και την ιστορία της παιδικής ηλι¬ 
κίας με στόχο της συγκρότηση μιας ψηφιακής βάσης 
δεδομένων. 

5. Η δημιουργία βιβλιοθήκης ψηφιακών αρχείων και η 
συλλογή οπτικοακουστικών διδακτικών μέσων. 

6. Η εφαρμογή των πορισμάτων της έρευνας της σύγ¬ 
χρονης ιστοριογραφίας στη διδασκαλία της ιστορίας 
και η χρήση καινοτόμων μεθόδων στη διεξαγωγή της 
πρακτικής άσκησης των φοιτητών. 

7. Ο σχεδιασμός και η παραγωγή εκπαιδευτικών εργα¬ 
λείων για την προώθηση της διδασκαλίας της ιστορίας 
με την αξιοποίηση πρωτογενών πηγών. 

8. Η συνεργασία με τα τοπικά αρχεία της περιοχής με 
σκοπό τη διάσωση αρχειακού υλικού και την επιτόπια 
έρευνα και μελέτη των προπτυχιακών και μεταπτυχι¬ 
ακών φοιτητών. 

9. Η συνεργασία με τα τοπικά ιστορικά και εθνολο¬ 
γικά μουσεία με σκοπό την παραγωγή εκπαιδευτικών 
προγραμμάτων και λογισμικού για την πρωτοβάθμια και 
τη δευτεροβάθμια εκπαίδευση. 

10. Η διοργάνωση ανοικτών σεμιναρίων, ημερίδων και 
επιστημονικών συναντήσεων γύρω από την προώθηση 
των εφαρμογών της σύγχρονης ιστοριογραφικής έρευ¬ 
νας στην εκπαιδευτική πράξη. 

11. Η εργαστηριακή και επιστημονική υποστήριξη της 
έρευνας των μελών ΔΕΠ στα γνωστικά αντικείμενα 
του Εργαστηρίου και η προώθηση της διεπιστημονι¬ 
κής έρευνας. 

12. Η εκπόνηση ερευνητικών προγραμμάτων και η δη¬ 
μοσίευση των αποτελεσμάτων τους. 

Άρθρο 5 
Προσωπικό 

Το εργαστήριο στελεχώνεται από καθηγητές και λέ¬ 
κτορες της Σχολής Επιστημών Αγωγής του Δημοκρί- 
τειου Πανεπιστημίου Θράκης, που το γνωστικό αντικεί¬ 
μενο της θέσης που κατέχουν εμπίπτει στα διδακτικά 
και ερευνητικά ενδιαφέροντα του εργαστηρίου, από 
μέλη του Ειδικού Τεχνικού Εργαστηριακού Προσωπικού 
(Ε.Τ.Ε.Π.), καθώς και από μέλη του λοιπού επιστημονικού 
προσωπικού (Ε.Ε.Π και Ε.Δ.Ι. Π) που τοποθετούνται στο 
εργαστήριο σύμφωνα με τις ισχύουσες διατάξεις. 

Άρθρο 6 

Διοίκηση - Αρμοδιότητες 

1. Το εργαστήριο διευθύνεται από καθηγητή του Παι¬ 
δαγωγικού Τμήματος Δημοτικής Εκπαίδευσης του Δη- 
μοκρίτειου Πανεπιστημίου Θράκης που ορίζεται με τη 
διαδικασία που ορίζουν οι διατάξεις του άρθρου 28 παρ. 
22 του Ν. 2083/1992 (Α' 159), όπως ισχύει κάθε φορά σε 
συνδυασμό με τις διατάξεις της παρ. 5α του άρθρου 80 
του Ν. 4009/2011 (Α' 195). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982, σε συνδυασμό με τις 


διατάξεις της παρ. 5α του άρθρου 80 του ν. 4009/2011 
(Α' 195), μεταξύ των οποίων περιλαμβάνονται ο συντο¬ 
νισμός του διδακτικού (προπτυχιακού-μεταπτυχιακού) 
και ερευνητικού έργου του εργαστηρίου, η κατάρτιση 
και υποβολή στη Συνέλευση του Τμήματος του ετήσιου 
προγράμματος λειτουργίας του εργαστηρίου και η μέ¬ 
ριμνα για την τήρηση του, η μέριμνα για τη στελέχωση, 
την οικονομική διαχείριση και την κατανομή των χώρων 
του εργαστηρίου, η εισήγηση στη Συνέλευση του Τμή¬ 
ματος για το ορισμό των υπευθύνων για τα αναλώσιμα 
υλικά και τον κινητό εξοπλισμό και η υπογραφή κάθε 
εγγράφου που διακινεί το εργαστήριο. 

Αρθρο 7 

Εγκατάσταση - Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό που εκπονεί 
και σε χώρους που παραχωρούνται σ’ αυτό για την 
εγκατάσταση των οργάνων και του λοιπού τεχνικού 
εξοπλισμού που είναι αναγκαίος για τη διενέργεια των 
εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πι¬ 
νακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίησή τους, στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύου- 
σες διατάξεις η πρόσληψη επιστημόνων σε τομείς των 
διδακτικών και ερευνητικών δραστηριοτήτων του εργα¬ 
στηρίου, η πρόσληψη διενεργείται κατόπιν εισηγήσεως 
του διευθυντή του εργαστηρίου και έγκριση από τα 
αρμόδια όργανα του τμήματος και του Πανεπιστημίου. 

Αρθρο 8 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων, 

β. Τη διάθεση ερευνητικών και εν γένει επιστημονικών 
προϊόντων, 

γ. Την παροχή υπηρεσιών σύμφωνα με το άρθρο 3 
παρ. 3 του Π.δ. 159/1984 (Α' 53), 

δ. Τις κληρονομιές, τις δωρεές και τις κληροδοσί¬ 
ες που καταλείπονται στο Δημοκρίτειο Πανεπιστήμιο 
Θράκης για τους σκοπούς του εργαστηρίου εφόσον 
δεν τίθενται όροι αντιβαίνουν τους σκοπούς του εργα¬ 
στηρίου και του Πανεπιστημίου 

στ. Από κάθε άλλη νόμιμη πηγή. 

Σύμφωνα με το άρθρο 96 του νόμου 4310/2014, διευκρι¬ 
νίζεται ότι το εργαστήριο θα λειτουργεί αποκλειστικά 
με ίδιους πόρους και δεν θα βαρύνει τον προϋπολογισμό 
του Ιδρύματος. 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, πρωτόκολλο εισερχόμενων και εξερχόμενων εγ¬ 
γράφων. Με απόφαση του διευθυντή μπορεί να τηρείται 
και κάθε άλλο βιβλίο ή στοιχείο που προβλέπεται από 
ειδικές διατάξεις. 

Κανονισμός Λειτουργίας του εργαστηρίου Έρευνας 
και Διδασκαλίας της Ιστορίας (ΕΔΙ) Προσωπικό 

Το εργαστήριο λειτουργεί υπό τη διεύθυνση καθηγητή 
Νεότερης και Σύγχρονης Ιστορίας και πλαισιώνεται από 
ερευνητική ομάδα, που αποτελείται από Καθηγητές και 
Λέκτορες του ΔΠΘ, μεταδιδάκτορες, υποψήφιους δι¬ 
δάκτορες, μεταπτυχιακούς φοιτητές και κατ’ εξαίρεσιν 
προπτυχιακούς φοιτητές. Στο εργαστήριο εντάσσονται, 
μετά από πρόταση στη Συνέλευση, εκτός από Καθη¬ 
γητές και Λέκτορες του Τμήματος και Καθηγητές και 
Λέκτορες του Τμήματος Εκπαίδευσης και Αγωγής στην 
Προσχολική Ηλικία του ΔΠΘ καθώς και μέλη άλλων τμη¬ 
μάτων του ΔΠΘ με συναφές αντικείμενο. Το εργαστήριο 
είναι δυνατόν να στελεχωθεί και από μέλη ΕΤΕΠ ή ΕΔΙ 
Π του Τμήματος. Είναι δυνατόν επίσης να συνεργαστεί 
με ερευνητές ύστερα από αίτηση ή τους για διεξαγωγή 
συγκεκριμένης ερευνητικής ή διδακτικής δραστηριό¬ 
τητας και την άδεια του διευθυντή του εργαστηρίου. 

Αντικείμενο 

Η έρευνα που εκπονείται στο ΕργαστήριοΈρευνας και 
Διδασκαλίας της Ιστορίας αποτελεί μία συστηματική 
προσπάθεια για τη συλλογή και επεξεργασία αρχειακού 
υλικού που αφορά την τοπική ιστορία και την ιστορία της 
παιδικής ηλικίας με στόχο τη συγκρότηση μιας ψηφιακής 
βάσης δεδομένων. Ασχολείται επίσης με τον σχεδία¬ 
σμά και την παραγωγή εκπαιδευτικών εργαλείων για 
την βελτίωση της διδασκαλίας της ιστορίας μέσω της 
αξιοποίησης πρωτογενών πηγών. Ακολουθεί τις διεθνείς 
εξελίξεις στον τομέα της ιστορίας και της διδακτικής της 
και χρησιμοποιεί τα σύγχρονα τεχνολογικά μέσα για την 
επίτευξη αποτελεσμάτων υψηλής ποιότητας. 

Χώρος λειτουργίας 

Το εργαστήριο στεγάζεται σε ειδικά διαμορφωμένο 
χώρο του Τμήματος και περιλαμβάνει ηλεκτρονικό εξο¬ 
πλισμό, (ηλεκτρονικό υπολογιστή, εκτυπωτή και μηχάνημα 
ανάγνωσης μικροφίλμ) εξειδικευμένους βιβλιογραφικούς 
πόρους και αρχειακό υλικό σε γραπτή ή ψηφιακή μορφή. 

Ώρες λειτουργίας 

Το εργαστήριο λειτουργεί κατά τις εργάσιμες ημέ¬ 
ρες και ώρες, από Δευτέρα έως Παρασκευή σύμφωνα 
με πρόγραμμα που ανακοινώνεται στην αρχή εκάστου 
ακαδημαϊκού έτους. 

Χρήση 

Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου που έχει 
αποφασιστεί από το Τμήμα και καθορίζει, μέσα στα 
πλαίσια της αποστολής του εργαστηρίου, την προτε¬ 
ραιότητα στη χρησιμοποίηση των οργάνων και χώρων 


σε περίπτωση που δεν υπάρχει σχετική απόφαση. Ο 
διευθυντής έχει την ευθύνη για την εν γένει λειτουργία 
του εργαστηρίου, τη χρησιμοποίηση οργάνων και υλικών 
που ανήκουν σ’ αυτό, την παραμονή των εργαζομένων 
(προσωπικού, φοιτητών, επισκεπτών) στους χώρους 
όπου τηρούνται ειδικοί κανόνες και αποσκοπούν στη 
φύλαξη της υγείας και αρτιμέλειας των εργαζομένων 
καθώς και στην προστασία των οργάνων και εγκατα¬ 
στάσεων του από βλάβες. 

Η χρήση του εργαστηρίου επιτρέπεται μόνο σε άτομα 
που έχουν σχέση με την ακαδημαϊκή κοινότητα του Πα¬ 
νεπιστημίου (φοιτητές, καθηγητές, ερευνητές, βοηθητικό 
διδακτικό προσωπικό). 

Πρόσωπα που δεν ανήκουν στις παραπάνω κατηγο¬ 
ρίες μπορούν κατ’ εξαίρεση να χρησιμοποιήσουν το 
εργαστήριο μόνο μετά από άδεια του διευθυντή. Οι 
χρήστες του εργαστηρίου θα πρέπει να αποφεύγουν 
ενέργειες που εμποδίζουν την εργασία άλλων ατόμων 
ή που θα μπορούσαν να θέσουν σε κίνδυνο την ομαλή 
λειτουργία των εγκαταστάσεων του. 

Επιτρέπεται η διεξαγωγή ειδικών σεμιναρίων συναφών 
με το γνωστικό αντικείμενο του εργαστηρίου, κατόπιν 
συνεννόησης με τον διευθυντή. 

Η χρησιμοποίηση ειδικών οργάνων του εργαστηρί¬ 
ου επιτρέπεται μόνο στο προσωπικό του ή σε άλλους 
ερευνητές που έχουν ειδική επί των οργάνων αυτών 
εκπαίδευση και εξουσιοδότηση. 

Δανεισμός 

Τα βιβλία και εν γένει το έντυπο υλικό που διαθέτει 
το εργαστήριο δεν δανείζεται, εκτός αν ο διευθυντής 
αποφασίσει διαφορετικά. Η Βιβλιοθήκη του Εργαστηρί¬ 
ου είναι προσβάσιμη στους φοιτητές και τους ερευνητές 
κατά τις ώρες και ημέρες που ορίζονται στην αρχή του 
έτους. Η επιτόπια χρήση της βιβλιοθήκης γίνεται με 
άδεια του διευθυντή. 

Το υλικό του αρχείου του εργαστηρίου, καθώς και κάθε 
άλλο υλικό τεκμηρίωσης δεν δανείζονται εκτός του χώ¬ 
ρου του Πανεπιστημίου. Γ ια τη δημοσίευση υλικού του εν 
λόγω αρχείου απαιτείται εξουσιοδότηση του διευθυντή. 

Γ ια λόγους προστασίας του εξοπλισμού απαγορεύ¬ 
εται η κατανάλωση φαγητών ή ποτών στον χώρο του 
εργαστηρίου. 

Τηρούμενα βιβλία 

Γ ια τις ανάγκες του εργαστηρίου τηρούνται τα ακό¬ 
λουθα βιβλία: βιβλίο περιουσιακών στοιχείων, κατάλο¬ 
γος επιστημονικών βιβλίων, άρθρων, περιοδικών και 
οργάνων, αρχείο ερευνητικών προγραμμάτων, πρωτό¬ 
κολλο εισερχόμενων και εξερχόμενων εγγράφων, βιβλίο 
δανεισμού βιβλίων. 

Άρθρο 9 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Σεπτεμβρίου 2015 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 

Αριθ. 596 (4) 

Τροποποίηση της υπ’ αριθ. 107443/Β7 (ΦΕΚ 1952/τ.Β7 
18.7.2014) υπουργικής απόφασης σχετικά με την 
έγκριση Προγράμματος Μεταπτυχιακών Σπουδών 
του Τμήματος Εκπαιδευτικής και Κοινωνικής Πολιτι¬ 
κής της Σχολής Κοινωνικών, Ανθρωπιστικών Επιστη¬ 
μών και Τεχνών του Πανεπιστημίου Μακεδονίας με 
τίτλο «Ειδική Αγωγή, Εκπαίδευση και Αποκατάστα¬ 
ση: Οπτική Αναπηρία,Ήπιες Εκπαιδευτικές Ανάγκες, 
Νοητική Αναπηρία, Πολλαπλές αναπηρίες» (ΜοείβΓ 
οί δοίβποβ ίπ “δρβοίοΙ Εάυοοίίοη οηά ΒθίιοόΙΙίΙοΙίοη: 
Ν/ίευοΙ ΙπιροίπτηοηΙε, ΜίΙά ΕάυοοίίοηοΙ Νοοάε, ΙηΙβΙΙβοίυοΙ 
ΟίεαάίΙίΙγ, ΜυΙΙίρΙβ ΟίεεάίΙίΙίθε”)». 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 3685/2008 και ιδίως το άρθρο 
6 (ΦΕΚ 148, τ. Α'/16-7-2008) «Θεσμικό πλαίσιο για τις 
μεταπτυχιακές σπουδές», όπως τροποποιήθηκαν με τις 
διατάξεις του άρθρου 24 του Ν. 3696/2008 (ΦΕΚ 177, 
τ. Α725-8-2008), του άρθρου 27 του Ν. 3794/2009 (ΦΕΚ 
156, τ. Α704-9-2009) και του άρθρου 37, παρ. 5 του 
Ν. 3848/2010 (ΦΕΚ 71 τ. Α'). 

2. Τις διατάξεις του άρθρου 80 παρ. 11α του Ν. 4009/ 
2011 (ΦΕΚ 195 τ. Α') «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτάτων 
εκπαιδευτικών ιδρυμάτων», όπως τροποποιήθηκε με τις 
διατάξεις του άρθρου 47, παρ. γ' του Ν. 4025/2011 (ΦΕΚ 
228 Α'), του άρθρου 5, παρ. 8 του Ν. 4076/2012 (ΦΕΚ 159 
Α'), του άρθρου 34, παρ. 2 του Ν. 4115/2013 (ΦΕΚ 24 Α') 
και του άρθρου 34 του Ν. 4301/2014 (ΦΕΚ 223/Α'/7.10.2014). 

3. Τις διατάξεις του Ν. 3374/2005 και ιδίως τα άρθρα 14 
και 15 (ΦΕΚ 189, τ. Α'/02-08-2005) «Διασφάλιση της ποιό¬ 
τητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

4. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα», που κυ¬ 
ρώθηκε με το άρθρο πρώτο του Π.δ. 63/2005 (ΦΕΚ 98 τ. Α'). 

5. Το Π.δ. 88 (ΦΕΚ 129 τ. Α'/5-6-2013) «Μετονομασία του 
Πανεπιστημίου Μακεδονίας Οικονομικών και Κοινωνικών 
Επιστημών, συγχώνευση τμημάτων και ίδρυση-συγκρό- 
τηση σχολών». 

6. Την υπ’ αριθ. 107443/Β7 (ΦΕΚ 1952/τ. Β'/18.07.2014) 
Υπουργική Απόφαση σχετικά με την έγκριση Προ¬ 
γράμματος Μεταπτυχιακών Σπουδών του Τμήματος 
Εκπαιδευτικής και Κοινωνικής Πολιτικής της Σχολής 
Κοινωνικών, Ανθρωπιστικών Επιστημών και Τεχνών του 
Πανεπιστημίου Μακεδονίας με τίτλο «Ειδική Αγωγή, Εκ¬ 
παίδευση και Αποκατάσταση: Οπτική Αναπηρία, Ήπιες 
Εκπαιδευτικές Ανάγκες, Νοητική Αναπηρία, Πολλαπλές 
αναπηρίες» (Μοείοι· οΐ δοίοηοο ίπ “δρβοίοΙ Εάυοοίίοη οηά 
ΒοΐΊεδίΙίΙεΙίοπ: Ν/ίευοΙ ΙηηρείΓηηθηΙε, ΜίΙά Εάυοοίίοηβί Νοοάε, 
ΙηΙβΙΙβοίυεΙ □ίεοόίΙΙΙγ, ΜυΙίίρΙο ΟίδεάΙΝΙΙθε”)». 

7. Το με αριθμό πρωτοκόλλου 203 της 15.1.2014 έγ¬ 
γραφο της Αρχής Διασφάλισης και Πιστοποίησης της 
Ποιότητας στην Ανώτατη Εκπαίδευσης (ΑΔΙΠ) από το 
οποίο προκύπτει ότι έχει ολοκληρωθεί η εξωτερική αξι¬ 
ολόγηση του Τμήματος Εκπαιδευτικής και Κοινωνικής 
Πολιτικής του Πανεπιστημίου Μακεδονίας. 

8. Την απόφαση της Γενικής Συνέλευσης Ειδικής Σύν¬ 
θεσης του Τμήματος Εκπαιδευτικής και Κοινωνικής Πο¬ 
λιτικής, συνεδρίαση αριθμ. 4/24.9.2015. 


9. Την απόφαση της Συγκλήτου Ειδικής Σύνθεσης 
του Πανεπιστημίου Μακεδονίας, συνεδρίαση αριθμ. 
6/5.10.2015. 

10. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού 
και του προϋπολογισμού του Πανεπιστημίου Μακεδο¬ 
νίας, αποφασίζει: 

Τροποποιεί την υπ’ αριθ. 107443/Β7 (ΦΕΚ 1952/τ. Β'/ 
18.7.2014) υπουργική απόφαση που αφορά στην έγκριση 
Προγράμματος Μεταπτυχιακών Σπουδών του Τμήματος 
Εκπαιδευτικής και Κοινωνικής Πολιτικής της Σχολής 
Κοινωνικών, Ανθρωπιστικών Επιστημών και Τεχνών του 
Πανεπιστημίου Μακεδονίας με τίτλο «Ειδική Αγωγή, Εκ¬ 
παίδευση και Αποκατάσταση: Οπτική Αναπηρία, Ήπιες 
Εκπαιδευτικές Ανάγκες, Νοητική Αναπηρία, Πολλαπλές 
αναπηρίες» (Μοείοι· οί δοίοηοο ίπ “δροοίοΙ Εάυοοίίοη οηά 
ΒοδοόΙΙίΙοΙίοη: Ν/ίευοΙ ΙιτηρείητίθπΙδ, ΜίΙά ΕάυοοίίοηοΙ Νοοάε, 
ΙηΙοΙΙοοίυοΙ ΟίεοάΙΙΙΙγ, ΜυΙίίρΙο ΟΙεοόΙΝΙΙβε”)» ως εξής: 

Άρθρο 1 

Γ ενικές Διατάξεις 

Το Τμήμα Εκπαιδευτικής και Κοινωνικής Πολιτικής της 
Σχολής Κοινωνικών, Ανθρωπιστικών Επιστημών και Τεχνών 
του Πανεπιστημίου Μακεδονίας θα λειτουργήσει από το 
ακαδημαϊκό έτος 2015-2016 αναμορφωμένο Πρόγραμμα 
Μεταπτυχιακών Σπουδών με τίτλο «Ειδική Αγωγή, Εκπαί¬ 
δευση και Αποκατάσταση» (ΜοείθΓ οί δοίοηοο ίη “δροοίοΙ 
Εάυοοίίοη οηά ΒοίιοόΙΙίΙοΙίοη”), σύμφωνα με τις διατάξεις 
της απόφασης αυτής και τις διατάξεις του Ν. 3685/2008 
(ΦΕΚ 148 τ. Α'/16.7.2008), όπως τροποποιήθηκε και ισχύει. 

Άρθρο 2 

Αντικείμενο - Σκοπός 

Το Πρόγραμμα έχει ως αντικείμενο τη διερεύνηση, 
ανάπτυξη, προσαρμογή και διάχυση σύγχρονων προ¬ 
σεγγίσεων της ειδικής αγωγής, της εκπαίδευσης και 
της αποκατάστασης ειδικών ομάδων του πληθυσμού 
των ατόμων με αναπηρίες και/ή ειδικές εκπαιδευτικές 
ανάγκες. Ιδιαίτερα, σκοπός του προγράμματος είναι η 
παροχή εξειδικευμένων γνώσεων και η ανάπτυξη δε¬ 
ξιοτήτων σε θέματα που αφορούν στην Ειδική Αγωγή, 
Εκπαίδευση και Αποκατάσταση ατόμων με αναπηρία ή/ 
και ειδικές εκπαιδευτικές ανάγκες. 

Αρθρο 3 

Μεταπτυχιακοί Τίτλοι 

Το Πρόγραμμα Μεταπτυχιακών Σπουδών οδηγεί 
στην απονομή Μεταπτυχιακού Διπλώματος Ειδίκευσης 
(ΜΔΕ) (επιπέδου «Μάστερ») στην «Ειδική Αγωγή, Εκπαί¬ 
δευση και Αποκατάσταση (ΜεείθΓ οί δοίοηοο ίη δροοίοΙ 
Εάυοοίίοη οηά ΒβίιοάίΙίΙοίίοη)». 

Αρθρο 5 

Χρονική διάρκεια 

Η χρονική διάρκεια για την απονομή του Μεταπτυχια¬ 
κού Διπλώματος Ειδίκευσης (ΜΔΕ) ορίζεται σε τέσσερα 
(4) εξάμηνα. 

Αρθρο 6 

Πρόγραμμα Μαθημάτων 

Για την απονομή του Μ.Δ.Ε. απαιτείται η παρακολού¬ 
θηση και επιτυχής εξέταση στα κατωτέρω αναφερόμενα 
υποχρεωτικά μαθήματα (Υ), μαθήματα επιλογής (Ε), πρα- 

κτική άσκηση (ΠΑ), καθώς και η συγγραφή και εκπόνηση 
της Μεταπτυχιακής Διπλωματικής Εργασίας (ΜΔΕ), η 
οποία ολοκληρώνεται στο τέταρτο εξάμηνο σπουδών. 

Το Α' εξάμηνο σπουδών πιστώνεται με τριάντα (30) 
πιστωτικές μονάδες (ΠΜ), και περιλαμβάνει πέντε (5) 
υποχρεωτικά (Υ) μαθήματα. Το Β' εξάμηνο σπουδών 
πιστώνεται με τριάντα (30) πιστωτικές μονάδες (ΠΜ), 
και περιλαμβάνει: α) τρία (3) υποχρεωτικά (Υ) μαθήματα 
εκ των οποίων ένα ανήκει σε μια θεματική περιοχή και 
β) την Πρακτική Άσκηση I (ΠΑ), και γ) ένα (1) εκ των δύο 
μαθημάτων επιλογής (Ε) της θεματικής περιοχής. Με 
απόφαση της Γ.Σ.Ε.Σ. του Τμήματος, για λόγους ορθής 
οικονομικής διαχείρισης, δεν θα διδάσκεται κάποιο μά¬ 
θημα επιλογής για ένα εξάμηνο στην περίπτωση που το 
έχει επιλέξει μικρός αριθμός φοιτητών, ήτοι λιγότεροι 
από το 1/4 των φοιτητών, που αντιστοιχεί σε 15 άτομα 
για τα κοινά μαθήματα των τριών κατευθύνσεων και 
σε 5 άτομα για τα μαθήματα κατεύθυνσης. Επίσης, με 
απόφαση της Γ.Σ.Ε.Σ. του Τ μήματος, ύστερα από εισή¬ 
γηση της Συντονιστικής Επιτροπής, δύναται να αποφα- 
σιστεί η αναστολή διδασκαλίας κάποιου/κάποιων εκ των 
μαθημάτων επιλογής. Η απόφαση αυτή θα πρέπει να 
λαμβάνεται πριν την έναρξη του εξαμήνου και πριν τις 
δηλώσεις μαθημάτων από τους φοιτητές. 

Το Γ' εξάμηνο περιλαμβάνει την Πρακτική Άσκηση II 
(ΠΑ) που πιστώνεται με τριάντα (30) ΠΜ. 

Το Δ' εξάμηνο περιλαμβάνει τη Μεταπτυχιακή Διπλω¬ 
ματική Εργασία που πιστώνεται με τριάντα (30) Πιστω¬ 
τικές Μονάδες ΠΜ (Ε0Τ3). 

Το αναλυτικό πρόγραμμα μαθημάτων είναι το πα¬ 
ρακάτω: 

ΜΑΘΗΜΑΤΑ Α' ΕΞΑΜΗΝΟΥ 




Πιστωτικές 
Μονάδες (ΕΟΤ3) 

Σύγχρονες Τάσεις και Εφαρ¬ 
μογές στην Ειδική Αγωγή 

Υ 1 

6 

Εκπαίδευση μαθητών με 
ήπιες εκπαιδευτικές ανάγκες: 
θεωρίες, μοντέλα, μέθοδοι, 
τεχνικές 

Υ 

6 

Μεθοδολογία Έρευνας 
και Στατιστική 

Υ 

6 

Εκπαίδευση και Αποκατά¬ 
σταση Ατόμων με Οπτική 
Αναπηρία 

Υ 

6 

Εκπαίδευση μαθητών με νο- 
ητική αναπηρία ή/και πολλα¬ 
πλές αναπηρίες: σύγχρονες 
εκπαιδευτικές και θεραπευτι¬ 
κές προσεγγίσεις 

Υ 

6 

ΣΥΝΟΛΟ 


30 


ΜΑΘΗΜΑΤΑ Β' ΕΞΑΜΗΝΟΥ 




Πιστωτικές 

Μονάδες 

(ΕΟΤ3) 




Συστήματα Πληροφορικής 
για Μαθητές με Αναπηρία 

Υ 

6 

Εκπαίδευση Ατόμων με Διάχυτες 
Αναπτυξιακές Διαταραχές/ 
Αυτισμό 

Υ 

6 

Πρακτική Ασκηση 1: Σχεδιασμός 
και πιλοτική εφαρμογή εκπαιδευτι¬ 
κών παρεμβατικών προγραμμάτων 

ΠΑ 

7 

Θεματική περιοχή: Εκπαίδευση 
και Αποκατάσταση Ατόμων με 
Οπτική Αναπηρία 
(επιλογή ενός εκ των δύο παρα¬ 
κάτω μαθημάτων επιλογής -Ε) 


Πιστωτικές 

Μονάδες 

(ΕΟΤ3) 

Κατασκευή Εκπαιδευτικού Υλικού 
και Βοηθημάτων για Άτομα με 
Οπτική Αναπηρία 

Υ 

(ΕΡΓ) 

7 

Εκπαίδευση Ενηλίκων με Οπτική 
Αναπηρία 

Ε 

4 

Υποστηρικτική Τεχνολογία στην 
Εκπαίδευση των Ατόμων με 
Οπτική Αναπηρία 

Ε 

4 

Θεματική περιοχή: Εκπαίδευση 
Ατόμων με Ήπιες Εκπαιδευτικές 
Ανάγκες 

(επιλογή ενός εκ των δύο παρα¬ 
κάτω μαθημάτων επιλογής -Ε) 


Πιστωτικές 

Μονάδες 

(ΕΟΤ3) 

Διδασκαλία ακαδημαϊκών γνώ¬ 
σεων και δεξιοτήτων σε μαθητές 
με ήπιες εκπαιδευτικές ανάγκες 

Υ 

7 

Οικοπροσαρμοστικά εκπαιδευτι¬ 
κά προγράμματα για μαθητές με 
ήπιες εκπαιδευτικές ανάγκες 

Ε 

(ΕΡΓ) 

4 

Εφαρμογές εκπαιδευτικής συ- 
μπερίληψης και διαφοροποιη¬ 
μένης διδασκαλίας μαθητών με 
ήπιες εκπαιδευτικές ανάγκες 

Ε 

(ΕΡΓ) 

4 

Θεματική περιοχή: Εκπαίδευση 
και Αποκατάσταση Ατόμων με 
Νοητική Αναπηρία ή/ 
και Πολλαπλές Αναπηρίες 
(επιλογή ενός εκ των δύο παρα¬ 
κάτω μαθημάτων επιλογής -Ε) 


Πιστωτικές 

Μονάδες 

(ΕΟΤ3) 

Εκπαίδευση ατόμων με νοητική 
αναπηρία ή/και πολλαπλές ανα¬ 
πηρίες στο γενικό σχολείο 

Υ 

7 

Αυτοπροσδιοριζόμενη συμπε¬ 
ριφορά και μάθηση ατόμων με 
νοητική αναπηρία 

Ε 

4 

Επικοινωνιακές και κοινωνικές 
δεξιότητες ατόμων με νοητική 
αναπηρία ή/και πολλαπλές ανα¬ 
πηρίες 

Ε 

4 

ΣΥΝΟΛΟ ΜΟΝΑΔΩΝ ΕΟΤδ: 




Γ' ΕΞΑΜΗΝΟ 




Πιστωτικές 
Μονάδες (Ε0Τ3) 

Πρακτική Ασκηση II: Υλο¬ 
ποίηση και αποτίμηση εκ¬ 
παιδευτικών παρεμβατικών 
προγραμμάτων 

ΠΑ 

30 


Δ' ΕΞΑΜΗΝΟ 




Πιστωτικές 
Μονάδες (ΕΟΤ3) 

Μεταπτυχιακή 
διπλωματική εργασία 

ΜΔΕ 

30 


Οποιαδήποτε τροποποίηση που αφορά στα μαθήματα 
(π.χ. τίτλος, περιεχόμενο, ιδιότητα, εξάμηνο διδασκαλί¬ 
ας) θα γίνεται με αποφάσεις των οργάνων διοίκησης 
του ΠΜΣ και θα περιλαμβάνεται στον κανονισμό Προ¬ 
γράμματος Μεταπτυχιακών Σπουδών. 

Άρθρο 12 

Μεταβατικές διατάξεις 

Οι παραπάνω ρυθμίσεις αφορούν και τους εν ενεργεία 
μεταπτυχιακούς φοιτητές. Όσα θέματα δεν αναφέρο- 
νται στην παρούσα απόφαση θα ρυθμίζονται από τον 
κανονισμό Μεταπτυχιακών Σπουδών καθώς και από τα 
αρμόδια όργανα σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Οκτωβρίου 2015 

Ο Πρύτανης 
ΑΧΙΛΛΕΑΣ ΖΑΠΡΑΝΗΣ 

-♦- 

Αριθ. Φδ.5/7871 (5) 

Ένταξη μόνιμου μέλους που υπηρετεί στην κατηγορία 
του Ειδικού Τεχνικού Εργαστηριακού Προσωπικού 
(Ε.Τ.Ε.Π.) του Τ.Ε.Ι. Αθήνας, στην κατηγορία του Ερ¬ 
γαστηριακού Διδακτικού Προσωπικού (Ε.ΔΙ.Π.) 

Ο ΠΡΟΕΔΡΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΑΘΗΝΑΣ 

Έχοντας υπόψη: 

1. Τις διατάξεις του Ν. 1404/1983 (ΦΕΚ 173/τ. Α724-11-1983) 
«Δομή και λειτουργία των Τεχνολογικών Εκπαιδευτικών 
Ιδρυμάτων (Τ.Ε.Ι.)», όπως ισχύουν. 

2. Τις διατάξεις του Ν. 4009/2011 (ΦΕΚ 195/τ. Α7 
06-06-2011) «Δομή, λειτουργία, διασφάλιση της ποιό¬ 


τητας των σπουδών και διεθνοποίηση των Ανώτατων 
Εκπαιδευτικών Ιδρυμάτων», όπως ισχύουν. 

3. Τις διατάξεις του άρθρου 68, παραγρ. 3, εδάφιο 2 
του Ν. 4235/2014 (ΦΕΚ 32/τ. Α711-02-2014) «Διοικητικά 
μέτρα, διαδικασίες και κυρώσεις στην εφαρμογή της 
ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων», όπως 
συμπληρώθηκαν με τις διατάξεις του άρθρου 55, πα- 
ραγρ. 1 και 4 του Ν. 4264/2014 (ΦΕΚ 118/τ. Α'/15-05-2014) 
«Ασκηση εμπορικών δραστηριοτήτων εκτός καταστή¬ 
ματος και άλλες διατάξεις». 

4. Την υπ’ αριθ. 6122/30-6-2015 αίτηση της Κυρανά 
Βασιλικής, μόνιμου μέλους του Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.) του Τμήματος Τεχνο¬ 
λογίας Τροφίμων της Σχολής Τεχνολογίας Τροφίμων 
και Διατροφής (Σ.ΤΕ.ΤΡΟ.Δ.) με την οποία αιτήθηκε την 
ένταξη της στην κατηγορία του Εργαστηριακού Διδα¬ 
κτικού Προσωπικού (Ε.ΔΙ.Π.) του Ιδρύματος μας. 

5. Το υπ’ αριθ. 07/09-9-2015 (θέμα Ιο) πρακτικό συ¬ 
νεδρίασης της Διεύθυνσης της Σχολής Τεχνολογίας 
Τροφίμων και Διατροφής (Σ.ΤΕ.ΤΡΟ.Δ.) του Τ.Ε.Ι. Αθήνας, 
η οποία - λαμβάνοντας υπόψη και την με ημερομηνία 
14-7-2015 εισηγητική έκθεση στην οποία διατυπώνεται 
η θετική ομόφωνη εισήγηση της Τριμελούς Εισηγητι¬ 
κής Επιτροπής που ορίστηκε με την υπ’ αριθ. Φ10/6510/ 
08-7-2015 απόφαση του Διευθυντή της Σχολής Τεχνο¬ 
λογίας Τροφίμων και Διατροφής (Σ.ΤΕ.ΤΡΟ.Δ.) - ομόφω¬ 
να αποφάσισε την ένταξη της Κυρανά Βασιλικής στην 
κατηγορία του Εργαστηριακού Διδακτικού Προσωπικού 
(Ε.ΔΙ.Π.), διότι διαθέτει τα απαιτούμενα από το Νόμο 
προσόντα για τον διορισμό της στην κατηγορία αυτή. 

6. Τα στοιχεία του προσωπικού Μητρώου της Κυρανά 
Βασιλικής, από τα οποία, μεταξύ άλλων, προκύπτει ότι: 

I) Με την υπ’ αριθ. Φδ.5/6900/14-5-2014 πράξη του Προ¬ 
έδρου του Τ.Ε.Ι. Αθήνας, η οποία εκδόθηκε σύμφωνα με 
τις διατάξεις του άρθρου 68, παραγρ. 3 του Ν. 4235/2014 
(όπως ισχύει) και δημοσιεύθηκε στις 29-5-2014 στο ΦΕΚ 
1375/τ. Β' διαπιστώθηκε αναδρομικά από 11-02-2014: 

α) Η αυτοδίκαια μετατροπή της οργανικής θέσης που 
κατείχε ως Ειδικό Τεχνικό Προσωπικό (Ε.Τ.Π.) του Τ.Ε.Ι. 
Αθήνας σε αντίστοιχη θέση μόνιμου μέλους Ειδικού 
Τεχνικού Εργαστηριακού Προσωπικού (Ε.Τ.Ε.Π.) του Ιδρύ¬ 
ματος μας και 

β) Η αυτοδίκαια ένταξη της στην κατά μετατροπή 
αντίστοιχη οργανική θέση μόνιμου Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π.) του κλάδου ΠΕ18, με 
βαθμό Β' και Μ.Κ. Ιο. 

II) Με την υπ’ αριθ. Φδ.2/16562/17-12-2014 απόφαση του 
Προέδρου του Τ.Ε.Ι. Αθήνας, της χορηγήθηκαν οι απο¬ 
δοχές του 2ου Μ.Κ. του βαθμού Β', από 04-12-2014, γιατί 
την ημερομηνία αυτή συμπλήρωσε τον απαιτούμενο για 
τη λήψη του ως άνω Μ.Κ. χρόνο πραγματικής δημόσιας 
υπηρεσίας και προϋπηρεσίας. 

III) Είναι κάτοχος Πτυχίου του Τμήματος Ζωϊκών Προ¬ 
ϊόντων της Ανώτερης Σχολής Τεχνολογίας Τροφίμων 
του Κέντρου Ανώτερης Τεχνικής και Επαγγελματικής 
Εκπαίδευσης (Κ.Α.Τ.Ε.Ε.) Θεσσαλονίκης (Ημερομηνία Ορ¬ 
κωμοσίας: 29-02-1980). 

IV) Είναι κάτοχος από 10-7-1984 Πτυχίου Παιδαγωγικών 
Σπουδών της Παιδαγωγικής Τεχνικής Σχολής (ΠΑΤΕ. Σ.) 
της Σχολής Εκπαιδευτικών Λειτουργών Επαγγελματικής 
και Τεχνικής Εκπαιδεύσεως (Σ.Ε.Λ.Ε.Τ.Ε.) 

V) Είναι κάτοχος Μεταπτυχιακού Διπλώματος Ειδί¬ 
κευσης ΜεεΙθΓ οΐ ΡίιίΙοεορίιγ (ΕΙ8ΗΕΒΙΕ3) που απονεμή- 
θηκε από το Πανεπιστήμιο του Χαλ (υηίνβΓείΙγ οί ΗυΙΙ) 
του Ηνωμένου Βασιλείου, το οποίο με την με αριθμό 
2-268/26-6-2002 Πράξη του Προέδρου Διοικητικού Συμ¬ 
βουλίου του Διαπανεπιστημιακού Κέντρου Αναγνωρί- 
σεως Τίτλων Σπουδών της Αλλοδαπής (ΔΙ.Κ.Α.Τ.Σ.Α.) 
αναγνωρίσθηκε ως ισότιμο προς τα απονεμόμενα από 
Ελληνικά Ανώτατα Εκπαιδευτικά Ιδρύματα. 

7. Την υπ’ αριθ. Τ.Ε.Ι.-Α. Φδ.18/8324/07-10-2015 βεβαίωση 
του Ιδρύματος μας, η οποία εκδόθηκε σε εφαρμογή του 
άρθρου 28 του Ν. 4305/2014, αναφορικά με αυτεπάγγελ- 
το έλεγχο γνησιότητας δικαιολογητικών της Κυρανά 
Βασιλικής. 

8. Το γεγονός ότι από την παρούσα πράξη δεν προκα- 
λείται δαπάνη σε βάρος του κρατικού προϋπολογισμού. 

9. Την υπ’ αριθ. 3/12-07-2013 (ΦΕΚ 458/τ. Υ.Ο.Δ.Δ./ 
20-09-2013) πράξη του Συμβουλίου του Τ.Ε.Ι. Αθήνας, που 
αφορά τον διορισμό με τετραετή θητεία, του Προέδρου 
του Τ.Ε.Ι. Αθήνας. 

10. Την υπ’ αριθ. 137065/Ε5/26-09-2013 (ΑΔΑ: ΒΛ9Σ9-Ξ45) 
απόφαση του Υπουργού Παιδείας και Θρησκευμάτων με 
την οποία διαπιστώθηκε ο διορισμός του Προέδρου του 
Τ.Ε.Ι. Αθήνας με τετραετή θητεία, αποφασίζουμε: 


Εντάσσουμε την ΚΥΡΑΝΑ ΒΑΣΙΛΙΚΗ του ΡΑΛΛΗ η 
οποία υπηρετεί σε οργανική θέση μόνιμου μέλους του 
Ειδικού Τεχνικού Εργαστηριακού Προσωπικού (Ε.Τ.Ε.Π.) 
του Ιδρύματος μας, κλάδου ΠΕ18 με βαθμό Β' και Μ.Κ. 2ο, 
στην κατηγορία του Εργαστηριακού Διδακτικού Προσω¬ 
πικού (Ε.ΔΙ.Π.), με διατήρησή της κατά τον χρόνο ένταξης 
της βαθμολογικής και μισθολογικής της κατάστασης 
έως την έκδοση του προβλεπόμενου στην παράγραφο 
6 του άρθρου 29 του Ν. 4009/2011 προεδρικού διατάγ¬ 
ματος και του προβλεπόμενου Οργανισμού του Ιδρύμα¬ 
τος, επειδή κατά τον χρόνο υποβολής της αίτησης της 
διαθέτει τα προσόντα για το διορισμό στην κατηγορία 
του Εργαστηριακού Διδακτικού Προσωπικού (Ε.ΔΙ.Π.). 

Η οργανική θέση της κατηγορίας του Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.) στην οποία 
υπηρετεί η προαναφερόμενη μετατρέπεται αυτοδίκαια 
με την ολοκλήρωση της διαδικασίας ένταξης της σε 
αντίστοιχη θέση της κατηγορίας του Εργαστηριακού 
Διδακτικού Προσωπικού (Ε.ΔΙ.Π.). 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2015 

Ο Πρόεδρος 
ΜΙΧΑΗΛ ΜΠΡΑΤΑΚΟΣ 

